stanford-oval/wikipedia huggingface dataset:
สวีนนีย์ ท็อดด์ บาร์เบอร์หฤโหดแห่งฟลีทสตรีท
ปฏิกิริยาตอบรับ > การเข้าฉายและรายได้

สวีนนีย์ ท็อดด์ บาร์เบอร์หฤโหดแห่งฟลีทสตรีท ออกฉายวันแรกอย่างเป็นทางการในสหรัฐอเมริกาเมื่อวันที่ 21 ธันวาคม พ.ศ. 2550 โดยมีจำนวนโรงฉาย 1,249 โรง และได้รับรายได้ในสัปดาห์แรก 9,300,805 ดอลลาร์สหรัฐ และออกฉายทั่วโลกในช่วงเดือนมกราคมและกุมภาพันธ์ พ.ศ. 2551 โดยได้รับการตอบรับอย่างดีในสหราชอาณาจักรและประเทศญี่ปุ่น
ในช่วงแรกก่อนการฉายในสหรัฐอเมริกา บริษัท มาร์คัสเธียร์เตอร์ ซึ่งเป็นบริษัทเจ้าของโรงภาพยนตร์จำนวนมากในสหรัฐอเมริกา ได้ปฏิเสธการฉายภาพยนตร์เรื่องนี้ในโรงภาพยนตร์ในเครือของบริษัท เนื่องจากข้อตกลงเรื่องค่าใช้จ่ายในการฉายที่ได้ทำกับพาราเมาต์ บริษัทเจ้าของลิขสิทธิ์ภาพยนตร์เรื่องนี้ ไม่ลงรอยกัน แต่ในท้ายที่สุด ความขัดแย้งก็ยุติลง และมาร์คัสเธียร์เตอร์ก็อนุมัติให้ฉาย สวีนนีย์ ทอดด์ ในโรงภาพยนตร์ของตนทันกำหนดการการออกฉายพอดี
สำหรับรายได้รวมของภาพยนตร์เรื่องนี้ ในสหรัฐอเมริกาและแคนาดาอยู่ที่ 52.9 ล้านดอลลาร์สหรัฐ และในตลาดอื่นทั่วโลกอยู่ที่ 99.62 ล้านดอลลาร์สหรัฐ รวมรายได้ทั้งหมดเท่ากับ 152.52 ล้านดอลลาร์สหรัฐ
ในประเทศไทย ภาพยนตร์เรื่องนี้เข้าฉายเมื่อวันที่ 31 มกราคม พ.ศ. 2551 ในโรงภาพยนตร์ 60 โรง ได้รับรายได้รวมในสัปดาห์แรกที่ประมาณ 4.4 ล้านบาท เป็นอันดับที่ 3 ในตารางจัดอันดับรายได้ภาพยนตร์ของไทยประจำสัปดาห์นั้น รองจากภาพยนตร์เรื่อง มหัศจรรย์รักข้ามภพ (Enchanted, อันดับที่ 1) และ โคตรคน ตัดคมมาเฟีย (American Gangster, อันดับที่ 2) โดยอันดับที่ 3 ที่ภาพยนตร์เรื่องนี้ได้รับ ถือเป็นอันดับรายได้ประจำสัปดาห์ที่สูงที่สุดที่สามารถทำได้ในประเทศไทย
ดูเพิ่ม

ฆาตกรต่อเนื่อง
สมัยวิกตอเรีย
แหล่งข้อมูลอื่น

เว็บไซต์อย่างเป็นทางการ เก็บถาวร 2011-03-03 ที่ เวย์แบ็กแมชชีน
Sweeney Todd (2007) ที่เว็บไซต์ Siam Zone
Sweeney Todd: The Demon Barber of Fleet Street ที่อินเทอร์เน็ตมูวีเดตาเบส
Sweeney Todd: The Demon Barber of Fleet Street[ลิงก์เสีย] ที่เว็บไซต์ allmovie
Sweeney Todd: The Demon Barber of Fleet Street ที่เว็บไซต์ Box Office Mojo
Sweeney Todd: The Demon Barber of Fleet Street ที่เว็บไซต์ Rotten Tomatoes
Sweeney Todd: The Demon Barber of Fleet Street เก็บถาวร 2008-07-12 ที่ เวย์แบ็กแมชชีน ที่เว็บไซต์ Metacritic
| ด ค กผลงานภาพยนตร์ของ ทิม เบอร์ตัน |
| --- | --- |
งานกำกับภาพยนตร์ขนาดยาว:  พี-วีส์บิกแอดเวนเจอร์ (Pee-wee's Big Adventure, 1985)  ผีขี้จุ้ย (Beetlejuice, 1988)  แบทแมน (Batman, 1989)  เอ็ดเวิร์ดมือกรรไกร (Edward Scissorhands, 1990)  แบทแมนรีเทิร์นส์ (Batman Returns, 1992)  เอ็ด วูด (Ed Wood, 1994)  สงครามวันเกาโลก (Mars Attacks!, 1996)  คนหัวขาดล่าหัวคน (Sleepy Hollow, 1999)  พิภพวานร (Planet of the Apes, 2001)  จินตนาการรัก ลิขิตชีวิต (Big Fish, 2003)  ชาร์ลี กับ โรงงานช็อกโกแลต (Charlie and the Chocolate Factory, 2005)  เจ้าสาวศพสวย (Tim Burton's Corpse Bride, 2005)  สวีนนีย์ ท็อดด์ บาร์เบอร์หฤโหดแห่งฟลีทสตรีท (Sweeney Todd: The Demon Barber of Fleet Street, 2007)  อลิซในแดนมหัศจรรย์ (Alice in Wonderland, 2010)  แวมไพร์มึนยุค (Dark Shadows, 2012)  แฟรงเคนวีนนี่ คืนชีพเพื่อนซี้สี่ขา (Frankenweenie, 2012)  ติสท์ลวงตา (Big Eyes, 2014)  บ้านเพริกริน เด็กสุดมหัศจรรย์ (Miss Peregrine's Home for Peculiar Children, 2016)  ดัมโบ้ (Dumbo, 2019) 
งานกำกับภาพยนตร์ขนาดสั้น:  ดิไอส์แลนด์ออฟดอคเตอร์อากอร์ (The Island of Doctor Agor, 1971)  สตอล์กออฟเดอะเซเลรี (Stalk of the Celery, 1979)  วินเซนต์ (Vincent, 1982)  แฟรงเคนวีนี (Frankenweenie, 1984)  สเทนบอย (Stainboy, 2000) 
งานด้านโปรดักชัน:  ฝันร้าย ฝันอัศจรรย์ ก่อนวันคริสต์มาส (The Nightmare Before Christmas, 1993)  เคบินบอย (Cabin Boy, 1994)  แบทแมน ฟอร์เอฟเวอร์ (Batman Forever, 1995)  เจมส์กับลูกพีชยักษ์มหัศจรรย์ (James and the Giant Peach, 1996)  เดอะเวิลด์ออฟสเตนบอย (The World of Stainboy, 2000)  ซูเปอร์ไนน์ อัจฉริยะพลิกโลก (9, 2009)  ประธานาธิบดี ลินคอล์น นักล่าแวมไพร์ (Abraham Lincoln: Vampire Hunter, 2012)  อลิซ: ผจญภัยมหัศจรรย์เมืองกระจก (Alice Through the Looking Glass, 2016) 
จอห์นนี เดปป์ (ซ้าย) และเฮเลนา บอนแฮม คาร์เตอร์ (ขวา) ในบทบาทของสวีนนีย์ ทอดด์ และนางเนลลี เลิฟเวตต์
ละครเพลงเรื่อง สวีนนีย์ ทอดด์, เดอะเดมอนบาร์เบอร์ออฟฟลีตสตรีต ของสตีเฟน ซอนไฮม์ ต้นฉบับของภาพยนตร์เรื่องนี้  ในภาพ แองเจลา แลนส์บูรี (ซ้าย) รับบทเป็นนางเลิฟเวตต์ และลอง การีอู (ขวา) รับบทเป็นสวีนนีย์ ทอดด์
ภาพการถ่ายทำภาพยนตร์
สตีเฟน ซอนด์ไฮม์ ผู้ประพันธ์เพลง/ดนตรีประกอบของ สวีนนีย์ ทอดด์ ฉบับละครเพลง (ภาพนี้ถ่ายเมื่อปี ค.ศ. 1970)
อักษรควบ

อักษรควบ หรือ คำควบกล้ำ คือ คำที่ออกเสียงครั้งละหนึ่งพยางค์ แต่อ่านออกเสียงเหมือนสองพยางค์ คำควบกล้ำจะมีสองชนิด คือ
1. คำควบแท้  คือคำที่มีอักษร "ร ล ว" อยู่กลางคำ และอ่านพร้อม ๆ กับอักษรนำ เช่น ขวาง เกรี้ยวกราด แหวน  (คำนี้จะเป็นอักษรนำก็ได้)
คำว่า "ควร" ไม่ใช่คำควบแท้ เนื่องจากตัว "ว" ออกเสียงสระ "อัว" มีตัวสะกด ซึ่งไม่ใช่ตัวควบกล้ำ
2. คำควบไม่แท้  จะมีคำบางคำที่ไม่ออกเสียงควบและมีพยางค์เดียว (ส่วนใหญ่)  เช่น จริง เศร้าโศก เรือ ส่วน "ทร" อ่านออกเสียงเป็น "ซ" เช่น  ทราบ ทรุดโทรม พุทรา ฯลฯ
คำว่า "นิทรา" ไม่ใช่คำควบไม่แท้ เพราะอ่านว่า นิด-ทฺรา ไม่ใช่ นิด-ซา
ดูเพิ่ม

ทวิอักษร
อักษรคานาอันไนต์

อักษรคานาอันไนต์ หรืออักษรไซนาย จัดเป็นอักษรไร้สระชนิดแรก จุดกำเนิดเริ่มเมื่อราว 1,157 ปีก่อนพุทธศักราช คาบสมุทรไซนายถูกอียิปต์ครอบครอง ชุมชนที่พูดภาษาตระกูลเซมิติกในบริเวณนั้น ได้รับอิทธิพลวัฒนธรรมอียิปต์ และพัฒนาอักษรไฮโรกลิฟฟิกมาใช้เขียนภาษาของตน จากการศึกษาในอียิปต์ปัจจุบัน พบจารึกเขียนด้วยอักษรไซนาย อายุราว 1,357 ปีก่อนพุทธศักราช ในอียิปต์ตอนบน และใกล้เคียงกับข้อความภาษาอียิปต์ที่ใช้โดยผู้พูดภาษาตระกูลเซมิติกในอียิปต์
อักษรไฮโรกลิฟฟิกของอียิปต์มีสัญลักษณ์แทนเสียง ใช้คู่กับรูปอักษร ชาวไซนายสุ่มเลือกอักษรไฮโรกลิฟฟิกมาเป็นเครื่องหมายแทนเสียงของพยัญชนะตัวแรกของคำที่รูปอักษรอ้างถึง เช่น คำว่า วัวตัวผู้ /’aleph/ เป็นสัญลักษณ์แทนเสียง /อ/ จากนั้นอักษรนี้ได้แพร่หลายไปสู่ชาวคานาอัน เกิดเป็นอักษรคานาอันไนต์ และพัฒนาไปเป็นอักษรฟินิเชียอีกต่อหนึ่ง
อี เอ็ล

| อี เอ็ล |
| --- | --- |
อี เอ็ล ในปี ค.ศ. 2022
เกิด: คิม จี-ฮย็อน  (1982-06-26) 26 มิถุนายน ค.ศ. 1982 (42 ปี) โซล, ประเทศเกาหลีใต้
การศึกษา: มหาวิทยาลัยซ็องกยุงกวัน
อาชีพ: นักแสดง
ตัวแทน: Artist Company


ชื่อเกาหลี
ฮันกึล: 이엘
อาร์อาร์: I El 
เอ็มอาร์: Yi El 
ชื่อเกิด
ฮันกึล: 김지현
อาร์อาร์: Gim Ji-hyeon 
เอ็มอาร์: Kim Chi-hyŏn 
อี เอ็ล (เกาหลี: 이엘, ชื่อจริง คิม จี-ฮย็อน เกาหลี: 김지현 เกิด 26 มิถุนายน 1982) เป็นนักแสดงชาวเกาหลีใต้ เป็นที่รู้จักในบทบาทนักแสดงสมทบในภาพยนตร์และละครชุดหลายเรื่อง เช่น การเมืองเฉือนคม (2015), ลิขิตรักนางทาส, ก็อบลิน คำสาปรักผู้พิทักษ์วิญญาณ (2016–2017), ตำนานไซอิ๋วฉบับเกาหลี (2017-2018), ยมทูตร้าย ล่าวิญญาณรัก และมาโด่งดังจากเรื่อง ปล่อยใจสู่เสรี (2022) ที่ทำให้เธอได้รับการเสนอชื่อเข้าชิงรางวัลเอแพนสตาร์อะวอดส์ สาขานักแสดงสมทบหญิงยอดเยี่ยม
ผลงานภาพยนตร์

| ปี | เรื่อง | บท | หมายเหตุ | Ref>  |
| --- | --- | --- | --- | --- |
| 2009 | ซีเคร็ต | ย็อง-ซุก |  |  |
| 2010 | ไอ้หมาบ้าอันตราย | จู-ย็อง |  |  |
| 2012 | เพซเมกเกอร์ | ชเว มิน-คย็อง |  |  |
| 2012 | ควังแฮ จอมกษัตริย์เกาหลี | อัน เก-ชี |  |  |
| 2014 | One Thing She Doesn't Have | ซา-รา |  |  |
| 2014 | แมนออนไฮฮีลส์ | โด โด |  |  |
| 2015 | การเมืองเฉือนคม | จู อึน-ฮเย |  |  |
| 2018 | What a Man Wants | เจนนี |  |  |
| 2019 | ห้องนี้มีผีหรอ | จี-ย็อน |  |  |
| 2020 | สายตรงต่ออดีต | จา-อ๊ก | ภาพยนตร์เน็ตฟลิกซ์ |  |
| 2022 | รักจูงรัก | ฮเย-มี | ภาพยนตร์เน็ตฟลิกซ์ |  |
| 2022 | ปฏิบัติการยักษ์ล้มยักษ์ | ฮี-วอน | ภาพยนตร์เน็ตฟลิกซ์ |  |
| รอประกาศ | She Died | Oh Young-joo |  |  |
| รอประกาศ | Heaven: To the Land of Happiness |  |  |  |
ละครโทรทัศน์

| ปี | เรื่อง | บท | หมายเหตุ | Ref>  |
| --- | --- | --- | --- | --- |
| 2009 | Good Job, Good Job | Min-joo |  |  |
| 2011 | ไวท์คริสต์มาส | โอ จ็อง-ฮเย |  |  |
| 2011 | ทีมสืบพิฆาต | ยู ฮเย-มิน |  |  |
| 2011 | จอมนางกบฏหัวใจ | แม-ฮยาง |  |  |
| 2012 | รักพลิกล็อคของหนุ่มเบสบอล | มี-จิน |  |  |
| 2013 | สายลับเกรด 7 | พัก ซู-ย็อง |  |  |
| 2013 | สไวน์เอสเคป | Wol-hyang |  |  |
| 2014 | แม่ รักนี้ผูกพันด้วยหัวใจ | คิม จา-คย็อง |  |  |
| 2014 | ถ้ารักกัน...มันก็โอเค | เซ-รา | รับเชิญ (ตอน 1–2) |  |
| 2014 | เกมหลอกคนลวง | โอ จ็อง-อา |  |  |
| 2015 | ลิขิตรักนางทาส | คุณหญิงคัง |  |  |
| 2015 | Divorce Lawyer in Love | Han Mi-ri |  |  |
| 2015 | พลิกฟ้าตามหาเธอ | Son Hye-jung |  |  |
| 2015 | อัจฉริยะพลิกปมปริศนา | คัง ซ็อง-อึน | รับเชิญ (ตอน 9–10) |  |
| 2015 | อิแมจิแนรีแคต | Dokgo Soon |  |  |
| 2016 | Monster | Ok Chae-ryung |  |  |
| 2016 | หลังโลกมายา | ตัวเอง | รับเชิญ (ตอน 13–16) |  |
| 2016 | ก็อบลิน คำสาปรักผู้พิทักษ์วิญญาณ | เทพซัมชินฮัลมอนี |  |  |
| 2017 | ยมทูตร้าย ล่าวิญญาณรัก | ยุน ซู-วอน |  |  |
| 2017 | ตำนานไซอิ๋วฉบับเกาหลี | มา จี-ย็อง |  |  |
| 2018 | สมรสไม่สมรัก | Jin Yoo-young |  |  |
| 2019 | เสียงเรียกของปีศาจ | จี ซอ-ย็อง |  |  |
| 2022 | ปล่อยใจสู่เสรี | ย็อม กี-จ็อง |  |  |
| 2023 | ความสุขเธอนั้น ขอฉันเถอะนะ | ชัง มี-โฮ |  |  |
องค์การบริหารส่วนตำบลโพรงอากาศ

| องค์การบริหารส่วนตำบลโพรงอากาศ |
| --- | --- |
องค์การบริหารส่วนตำบล
อุโบสถมหาเจดีย์ วัดโพรงอากาศ
อบต.โพรงอากาศที่ตั้งที่ทำการองค์การบริหารส่วนตำบลโพรงอากาศ
พิกัด: 13°50′39.8″N 101°01′29.1″E﻿ / ﻿13.844389°N 101.024750°E﻿ / 13.844389; 101.024750
ประเทศ:  ไทย
จังหวัด: ฉะเชิงเทรา
อำเภอ: บางน้ำเปรี้ยว
พื้นที่
 • ทั้งหมด: 58.70 ตร.กม. (22.66 ตร.ไมล์)
ประชากร (2564)
 • ทั้งหมด: 7,852 คน
 • ความหนาแน่น: 133.76 คน/ตร.กม. (346.4 คน/ตร.ไมล์)
รหัส อปท.: 06240307
ที่อยู่ที่ทำการ: เลขที่ 99 หมู่ที่ 9 ถนนฉะเชิงเทรา-บางน้ำเปรี้ยว ตำบลโพรงอากาศ อำเภอบางบางน้ำเปรี้ยว จังหวัดฉะเชิงเทรา รหัสไปรษณีย์ 24150
เว็บไซต์: www.prongarkard.go.th
 ส่วนหนึ่งของสารานุกรมประเทศไทย
โพรงอากาศ เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ที่ 1–3, 7–18 และพื้นที่บางส่วนของหมู่ที่ 4–6 ของตำบลโพรงอากาศ (เฉพาะนอกเขตเทศบาลตำบลบางน้ำเปรี้ยว) ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสภาตำบลในปี พ.ศ. 2516 และยกฐานะขึ้นเป็นองค์การบริหารส่วนตำบลในปี พ.ศ. 2538 ในปี พ.ศ. 2564 มีประชากรทั้งหมด 7,852 คน
ที่ตั้งและอาณาเขต

องค์การบริหารส่วนตำบลโพรงอากาศมีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับเทศบาลตำบลบางน้ำเปรี้ยว องค์การบริหารส่วนตำบลหมอนทอง และเทศบาลตำบลคลองแสนแสบ (อำเภอบางน้ำเปรี้ยว จังหวัดฉะเชิงเทรา)
ทิศตะวันออก ติดต่อกับองค์การบริหารส่วนตำบลบางโรง และองค์การบริหารส่วนตำบลก้อนแก้ว (อำเภอคลองเขื่อน จังหวัดฉะเชิงเทรา)
ทิศใต้ ติดต่อกับองค์การบริหารส่วนตำบลบางแก้ว องค์การบริหารส่วนตำบลบางขวัญ และองค์การบริหารส่วนตำบลคลองนครเนื่องเขต (อำเภอเมืองฉะเชิงเทรา จังหวัดฉะเชิงเทรา)
ทิศตะวันตก ติดต่อกับองค์การบริหารส่วนตำบลบางน้ำเปรี้ยว (อำเภอบางน้ำเปรี้ยว จังหวัดฉะเชิงเทรา)
แหล่งข้อมูลอื่น

เว็บไซต์องค์การบริหารส่วนตำบลโพรงอากาศ
| ด ค กองค์กรปกครองส่วนท้องถิ่นระดับล่างในจังหวัดฉะเชิงเทรา |
| --- | --- | --- |
| เทศบาลเมือง | ฉะเชิงเทรา |  |
| เทศบาลตำบล |  เกาะขนุน  เขาหินซ้อน  คลองแสนแสบ  ดอนเกาะกา  ดอนฉิมพลี  ท่าข้าม  ท่าถ่าน  ท่าสะอ้าน  ทุ่งสะเดา  เทพราช  นครเนื่องเขต  บางปะกง  บางปะกงพรหมเทพรังสรรค์  บางขนาก  บางคล้า  บางน้ำเปรี้ยว  บางผึ้ง  บางวัว  บางวัวคณารักษ์  บางสมัคร  บ้านซ่อง  บ้านโพธิ์  ปากน้ำ  แปลงยาว  พนมสารคาม  พิมพา  ลาดขวาง  วังเย็น  ศาลาแดง  สนามชัยเขต  แสนภูดาษ  หอมศีล  หัวสำโรง  |  |
| องค์การบริหารส่วนตำบล |  ก้อนแก้ว  เกาะขนุน  เกาะไร่  เขาดิน  เขาหินซ้อน  คลองขุด  คลองเขื่อน  คลองจุกกระเฌอ  คลองตะเกรา  คลองนครเนื่องเขต  คลองนา  คลองบ้านโพธิ์  คลองประเวศ  คลองเปรง  คลองหลวงแพ่ง  คลองอุดมชลจร  คู้ยายหมี  ดงน้อย  ดอนฉิมพลี  ดอนทราย  ท่ากระดาน  ท่าตะเกียบ  ท่าทองหลาง  ท่าไข่  ท่าสะอ้าน  ทุ่งพระยา  เทพราช  บางกระเจ็ด  บางกรูด  บางกะไห  บางเกลือ  บางแก้ว  บางขวัญ  บางคา  บางตลาด  บางตีนเป็ด  บางเตย  บางน้ำเปรี้ยว  บางไผ่  บางพระ  บางโรง  บางเล่า  บางสวน  บ้านใหม่  บึงน้ำรักษ์  แปลงยาว  พนมสารคาม  โพรงอากาศ  เมืองเก่า  เมืองใหม่  โยธะกา  ลาดกระทิง  วังตะเคียน  ศาลาแดง  สนามจันทร์  สองคลอง  สาวชะโงก  สิงโตทอง  สิบเอ็ดศอก  เสม็ดใต้  เสม็ดเหนือ  โสธร  หนองจอก  หนองตีนนก  หนองบัว  หนองไม้แก่น  หนองยาว  หนองแหน  หนามแดง  หมอนทอง  หอมศีล  หัวไทร  หัวสำโรง  แหลมประดู่  |  |
ฮันส์ ชเลนค์

ฮันส์ ชเลนค์ (เกิด 14 มีนาคม ค.ศ. 1901  – 13 พฤศจิกายน ค.ศ. 1944) เป็นนักแสดงละครเวที และ นักแสดงภาพยตร์หญิงชาวเยอรมัน ฮันส์เสียชีวิตจากสงครามโลกครั้งที่ 2
ผลงานภาพยนตร์ที่ได้รับการคัดเลือก

Cruiser Emden (1932)
A Man with Heart (1932)
The Country Schoolmaster (1933)
Hubertus Castle (1934)
Farewell Waltz (1934)
Um das Menschenrecht (1934)
Der Gefangene des Königs (1935)
Maria the Maid (1936)
Susanne im Bad (1936)
Violanta (1942)
แหล่งข้อมูลอื่น

ฮันส์ ชเลนค์ ที่อินเทอร์เน็ตมูวีเดตาเบส
เครือข่ายนักศึกษาประชาชนปฏิรูปประเทศไทย

เครือข่ายนักศึกษาประชาชนปฏิรูปประเทศไทย (ตัวย่อ: คปท.) เป็นขบวนการทางการเมืองภาคประชาชน มีบทบาทในช่วงวิกฤตการณ์การเมืองไทย พ.ศ. 2556–2557
คปท.ก่อตั้งขึ้นในวันที่ 10 ตุลาคม พ.ศ. 2556 โดยเป็นการแตกตัวแยกออกมาจากกองทัพประชาชนโค่นระบอบทักษิณ (กปท.) ซึ่งก่อนหน้านั้นในวันที่ 7 ตุลาคม ปีเดียวกัน กปท.ได้เคลื่อนย้ายที่ชุมนุมจากสวนลุมพินีมาล้อมรอบทำเนียบรัฐบาล จนกระทั่งถึงวันที่ 10 ตุลาคม ที่ทางรัฐบาลได้ประกาศพระราชบัญญัติความมั่นคงฉุกเฉิน (พ.ร.บ.มั่นคงฯ) ครอบคลุมพื้นที่เขตป้อมปราบศัตรูพ่าย, เขตพระนคร และเขตดุสิต พร้อมกับเจ้าหน้าที่ตำรวจได้รุกคืบเข้ามาเพื่อขอคืนพื้นที่ ที่สุดทางแกนนำกปท.ก็ได้ยินยอมที่จะกลับไปชุมนุมยังสวนลุมพินีที่เดิม ยังความไม่พอใจแก่ผู้ชุมนุมบางส่วนที่อยู่นอกรอบและกำลังเสริมกันเข้ามา จึงพร้อมใจกันที่จะแยกตัวออกมาชุมนุมต่างหากที่แยกอุรุพงษ์ เขตราชเทวี ซึ่งเป็นพื้นที่นอกเขตพ.ร.บ.มั่นคงฯ และประกาศจัดตั้งเป็นกลุ่มใหม่ขึ้นมา โดยปฏิเสธว่ามิได้มีความขัดแย้งกับทางกปท.
คปท. มีแกนนำ คือ นายอุทัย ยอดมณี นายกองค์การนักศึกษา มหาวิทยาลัยรามคำแหง (อศ.มร.)  และนายนิติธร ล้ำเหลือ ทนายความแห่งสภาทนายความแห่งประเทศไทย ที่เคยเข้าร่วมการชุมนุมกับพันธมิตรประชาชนเพื่อประชาธิปไตย (พธม.) มาแล้วในปีพ.ศ. 2549 และ พ.ศ. 2551 โดยทั้งคู่ทำหน้าที่เป็นผู้ประสานงาน
การชุมนุมของ คปท.ปักหลักอยู่ที่แยกอุรุพงษ์ บริเวณถนนพระราม 6 ฝั่งขาเข้า โดยหลายต่อหลายครั้งได้ถูกลอบโจมตีจากระเบิดที่ถูกโยนลงมาจากบนทางพิเศษศรีรัชที่อยู่ด้านบน และถูกโรยผงหมามุ่ยเข้าใส่ ทำให้มีผู้ได้รับบาดเจ็บหลายคนจนต้องนำส่งเข้าโรงพยาบาล
จนกระทั่งถึงวันที่ 7 พฤศจิกายน ปีเดียวกัน หลังจากกลุ่มต่อต้านพระราชบัญญัตินิรโทษกรรม (พ.ร.บ.นิรโทษกรรม) ของพรรคประชาธิปัตย์ ได้เคลื่อนย้ายที่ชุมนุมจากสถานีรถไฟสามเสนมาปักหลักที่อนุสาวรีย์ประชาธิปไตย ถนนราชดำเนินแล้ว คปท.ก็ได้ย้ายสถานที่ชุมนุมมาปักหลักที่เชิงสะพานมัฆวานรังสรรค์จนถึงสะพานชมัยมรุเชษฐ์ ใกล้กับทำเนียบรัฐบาลในที่สุด และต่อมาในวันที่ 29 พฤศจิกายน ปีเดียวกัน เมื่อมีการจัดตั้ง กปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ขึ้นที่ศูนย์ราชการแจ้งวัฒนะ ทางแกนนำ คปท.ก็ได้เข้าร่วมเป็นคณะกรรมการเหมือนกับแกนนำกลุ่มอื่น ๆ ด้วย
บทบาทของ คปท. จะเป็นไปในลักษณะของการชุมนุมที่เป็นเชิงรุก โดยหลายต่อหลายครั้งเสี่ยงต่ออันตราย ทำให้มีผู้ได้รับบาดเจ็บหรือเสียชีวิต เช่น การปิดล้อมหน้าสนามกีฬาไทย-ญี่ปุ่น ดินแดง เพื่อไม่ให้มีการรับสมัครเลือกตั้งในวันที่ 26 ธันวาคม ปีเดียวกัน หรือการปะทะกับเจ้าหน้าที่ตำรวจที่เข้ามาขอคืนพื้นที่ ๆ เชิงสะพานผ่านฟ้าลีลาศ ในวันที่ 18 กุมภาพันธ์ พ.ศ. 2557
แหล่งข้อมูลอื่น

เครือข่ายนักศึกษาประชาชนปฏิรูปประเทศไทย ที่เฟซบุ๊ก
อเล็กซานเดอร์

อเล็กซานเดอร์ สามารถหมายถึง
อเล็กซานเดอร์ (ชื่อ) - ชื่อต้นของบุคคล
อเล็กซานเดอร์มหาราช - กษัตริย์มาซิโดเนีย
จักรพรรดิอเล็กซานเดอร์แห่งไบแซนไทน์ - จักรพรรดิแห่งจักรวรรดิไบแซนไทน์
สมเด็จพระเจ้าอเล็กซานเดอร์แห่งกรีซ - กษัตริย์กรีซ
อเล็กซานเดอร์ ฟาร์เนเซ - ชาวอิตาลีหลายคน
อเล็กซานเดอร์ (อัลบั้ม) - อัลบั้มของ Vangelis
อเล็กซานเดอร์ ฟู่ เซิง - นักแสดงชาวจีน
สถานที่

อเล็กซานเดอร์ (รัฐอาร์คันซอ) - เมืองในรัฐอาร์คันซอ สหรัฐอเมริกา
อเล็กซานเดอร์ (รัฐไอโอวา) - เมืองในรัฐไอโอวา สหรัฐอเมริกา
อเล็กซานเดอร์ (รัฐแคนซัส) - เมืองในรัฐแคนซัส สหรัฐอเมริกา
อเล็กซานเดอร์ (รัฐเมน) - เมืองในรัฐเมน สหรัฐอเมริกา
อเล็กซานเดอร์ (รัฐนอร์ทดาโคตา) - เมืองในรัฐนอร์ทดาโคตา สหรัฐอเมริกา
อเล็กซานเดอร์ซิตี - เมืองในรัฐแอละแบมา สหรัฐอเมริกา
เคาน์ตีอเล็กซานเดอร์- เคาน์ตีในรัฐอิลลินอย สหรัฐอเมริกา
ดูเพิ่ม

อะเลคเซย์
แอนน์
หน่วยแพทย์ติดปีก

| หน่วยแพทย์ติดปีก |
| --- | --- |

ญี่ปุ่น: コード・ブルー -ドクターヘリ緊急救命-
 
แสดงนำ: โทโมฮิสะ ยามาชิตะ  ยูอิ อารางากิ เอริกะ โทดะ
ดนตรีแก่นเรื่องปิด: HANABI (Mr.Children)
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 11
ออกอากาศ
เครือข่าย: Fuji TV
ออกอากาศ: 3 กรกฎาคม ค.ศ. 2008 (2008-07-03) – 11 กันยายน ค.ศ. 2008 (2008-09-11)
Code Blue

ดำเนินเรื่องโดยมีฉากหลังเป็นศูนย์การแพทย์ฉุกเฉินที่เรียกว่า "ด็อกเตอร์เฮลิ" (มาจากคำว่า "ด็อกเตอร์ = แพทย์ และคำว่า "เฮลิคอปเตอร์") ที่ทำหน้าที่ช่วยเหลือผู้ป่วยฉุกเฉิน หรือผู้ที่ได้รับบาดเจ็บ จำเป็นต้องได้รับการรักษาอย่างเร่งด่วน โดยมีแพทย์ฉุกเฉินที่มากับเฮลิคอปเตอร์เข้าตรวจอาการขั้นต้น และทำการปฐมพยาบาล ก่อนเคลื่อนย้ายผู้ป่วยเหล่านั้นไปโรงพยาบาลโดยเฮลิคอปเตอร์ ตัวเอกของเรื่องเป็นเหล่าแพทย์ฝึกหัดผู้มีความใฝ่ฝันและมุ่งมั่นจะผ่านการทดสอบ เพื่อสักวันหนึ่งตนจะได้ขึ้นบินบนเฮลิคอปเตอร์ลำนั้น และไปช่วยผู้ป่วยฉุกเฉิน ณ ที่เกิดเหตุ
Code Blue > เนื้อเรื่อง

แพทย์ฝึกหัด 4 คนที่มีภูมิหลังและมาจากสถาบันต่างๆ กัน ต้องเข้ามาอยู่ร่วมกันเพื่อรับการฝึกเป็นแพทย์ประจำศูนย์การแพทย์ฉุกเฉิน "ด็อกเตอร์เฮลิ" ของโรงพยาบาลแห่งมหาวิทยาลัยโชโย ทั้งหมดต้องแสดงฝีมือแข่งขันกัน เพื่อพิสูจน์ตนเองให้ได้ว่า มีความสามารถมากพอที่จะขึ้นบินไปพร้อมกับเฮลิคอปเตอร์ เพื่อช่วยเหลือบรรดาผู้ป่วยฉุกเฉินที่ต้องการความช่วยเหลืออย่างเร่งด่วน
พวกเขาเชื่อว่าการได้รับคัดเลือกบรรจุเข้าหน่วย "ด็อกเตอร์เฮลิ" นอกจากจะเป็นการได้รับการยอมรับในฝีมือของตนแล้ว ยังเป็นโอกาสดีที่แพทย์คนนั้นจะได้สั่งสมประสบการณ์ต่างๆ ที่แพทย์ทั่วไป ยากที่จะได้พบเจอจากการรักษาผู้ป่วยธรรมดา อย่างไรก็ตามการรักษาพยาบาลผู้ป่วยฉุกเฉิน ณ สถานที่เกิดเหตุ การรักษานอกสถานที่ ในสถานการณ์ที่ไม่เอื้ออำนวย ความเสี่ยงต่อการติดเชื้อ อุปกรณ์การแพทย์ที่ไม่ครบถ้วนเหมือนในโรงพยาบาล ความตึงเครียดทึ่ต้องพบเจอและรับมือกับสถานการณ์เฉพาะหน้า ก็เป็นความท้าทายที่เหล่าแพทย์ฝึกหัดเหล่านั้นจะต้องฝ่าฟันไปให้ได้ โดยมีชีวิตและความปลอดภัยของผู้ป่วยเป็นเดิมพัน
Code Blue > ตัวละคร > แพทย์ฝึกหัด

โคซาคุ ไอซาวะ - โทโมฮิสะ ยามาชิตะ แพทย์ฝึกหัด มีความมั่นใจในฝืมือการรักษา และเชื่อมั่นในการตัดสินใจของตนเองเป็นอย่างมาก สามารถทำการรักษาอาการบาดเจ็บของคนไข้ที่มีอาการสาหัสได้ ณ ที่เกิดเหตุ ภูมิหลังเป็นเด็กกำพร้า เติบโตมาโดยการเลี้ยงดูส่งเสียของยาย
เมกุมิ ชิราอิชิ - ยูอิ อารางากิ แพทย์ฝึกหัด ลูกสาวนายแพทย์ซึ่งเป็นศาสตราจารย์ชื่อดัง มีความมุ่งมั่นที่จะศึกษาระบบการดำเนินการของศูนย์การแพทย์ฉุกเฉิน "ด็อกเตอร์เฮลิ" เพื่อนำกลับไปใช้ที่บ้านเกิด มีความหวาดกลัวว่าตนเองจะทำการรักษาผิดพลาด
มิโฮโกะ ฮิยามะ - เอริกะ โทดะ แพทย์ฝึกหัด มีความมั่นใจในตนเองสูง มองแพทย์ฝึกหัดทุกคนเป็นคู่แข่ง ในตอนหลังเป็นผู้ให้กำลังใจชิราอิชิ ไม่ให้ลาออก
คาสึโอะ ฟูจิคาวะ - โยสุเกะ อาซาริ แพทย์ฝึกหัด ถูกมองว่าฝีมือด้อยกว่าแพทย์ฝึกหัดคนอื่นๆ แทบจะไม่ได้ขึ้นบินกับเฮลิคอปเตอร์เลย เป็นแพทย์ฝึกหัดที่ผู้ป่วยชอบพูดคุยด้วยมากที่สุด
Code Blue > ตัวละคร > แพทย์และพยาบาลประจำหน่วย "ด็อกเตอร์เฮลิ"

ฮารุกะ ซาเอะจิมะ - มานามิ ฮิกะ พยาบาลประจำหน่วย "ด็อกเตอร์เฮลิ"
ทาดาชิ โมริโมโตะ - มาซาโนบุ คะสึมุระ แพทย์ประจำหน่วย "ด็อกเตอร์เฮลิ"
คันนะ มิตซุย - เรียว  แพทย์ประจำหน่วย "ด็อกเตอร์เฮลิ" มีอดีตเกี่ยวกับการรักษาที่ผิดพลาด ที่ส่งผลถึงชีวิตของผู้ป่วย
ชูจิ คุโรดะ - โทชิโร่ ยะนางิบะ แพทย์ประจำหน่วย "ด็อกเตอร์เฮลิ" เป็นแพทย์ศัลยกรรมอันดับหนึ่งของแผนก เป็นผู้รับผิดชอบการสอนเหล่าแพทย์ฝึกหัด และตัดสินใจว่าจะให้แพทย์ฝึกหัดคนใดไปกับเฮลิคอปเตอร์ในแต่ละครั้ง
โยชิอากิ ทาโดโคโระ - คิโยชิ โคะดะมะ ผู้อำนวยการศูนย์การแพทย์ฉุกเฉิน "ด็อกเตอร์เฮลิ"
Code Blue > ชื่อตอนและอัตราความนิยมในการชม (ในประเทศญี่ปุ่น ณ วันที่มีการออกอากาศ)

| 0 | 1 | 2 | 3 | 4 |
| --- | --- | --- | --- | --- |
| ตอน | วันที่ฉาย | ชื่อตอน | ชื่อตอน (ภาษาญี่ปุ่น)  | อัตราความนิยม |
| ตอนที่ 1 | 2008.07.03 | KetsuDan | 決断 | 21.2% |
| ตอนที่ 2 | 2008.07.10 | Sekimu | 責務 | 16.2% |
| ตอนที่ 3 | 2008.07.17 | Kyuuhen | 急変 | 16.0% |
| ตอนที่ 4 | 2008.07.24 | Haha No Ai | 母の愛 | 13.2% |
| ตอนที่ 5 | 2008.07.31 | Kako | 過去 | 15.7% |
| ตอนที่ 6 | 2008.08.07 | Mushou No Ai | 無償の愛 | 15.6% |
| ตอนที่ 7 | 2008.08.14 | Kokuhaku | 告白 | 10.8% |
| ตอนที่ 8 | 2008.08.21 | Sakerarenu KetsuDan | 避けられぬ決断 | 13.4% |
| ตอนที่ 9 | 2008.08.28 | Kowareta Kizuna | 壊れた絆 | 15.8% |
| ตอนที่ 10 | 2008.09.04 | Yureru Kokoro | 揺れる心 | 14.9% |
| ตอนที่ 11 (สุดท้าย) | 2008.09.11 | Sei to Shi | 生と死 | 19.5% |
| เฉลี่ย | - | - | - | ประมาณ 15.9% |
Code Blue SP

| หน่วยแพทย์ติดปีก |
| --- | --- |
(ญี่ปุ่น: コード・ブルー -ドクターヘリ緊急救命- SP)
แสดงนำ: โทโมฮิสะ ยามาชิตะ  ยูอิ อารางากิ เอริกะ โทดะ
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 1
การผลิต
ความยาวตอน: 2 ชั่วโมง
ออกอากาศ
เครือข่าย: Fuji TV
Code Blue SP > เนื้อเรื่อง

เป็นละครพิเศษ 1 ตอนจบ ที่จะออกแพร่ภาพในเดือนมกราคม 2552 เนื้อเรื่องต่อเนื่องมาจากภาคก่อนหน้านี้ โดยกล่าวถึงแพทย์ฝึกหัดแต่ละคน ที่ต้องถูกสั่งพักงานเป็นเวลา 1 สัปดาห์ เพื่อเป็นการลงโทษที่ทั้งหมดได้ฝ่าฝืนกฎความปลอดภัย โดยยืนยันที่จะทำการรักษาผู้ป่วยต่อ ทั้งที่มีการเตือนมาจากเจ้าหน้าที่กู้ภัยว่าอาจมีการระเบิดเกิดขึ้นในอุโมงค์ที่พวกเขากำลังทำการรักษาผู้ป่วยอยู่ได้
ทางด้านคุโรดะซึ่งท้อแท้กับการทำกายภาพบำบัดแขนข้างที่ถูกตัด ก้ตัดสินใจอำลาทุกๆ คนที่ศูนย์การแพทย์ฉุกเฉิน "ด็อกเตอร์เฮลิ" และจากไป
หลังจากนั้นไม่นาน ก็เกิดอุบัติเหตุครั้งใหญ่ขึ้น เมื่อรถไฟซี่งมีผู้โดยสารเต็มขบวนเกิดตกราง ทำให้มีผู้ได้รับบาดเจ็บจำนวนมาก แพทย์ฝึกหัดทั้งหมดต่างก็มุ่งหน้าไปช่วยเหลือในทันที แม้จะปราศจากนายแพทย์คุโรดะคอยให้คำแนะนำเหมือนเมื่อก่อน แต่ทว่า....
Code Blue SP > ชื่อตอนและอัตราความนิยมในการชม (ในประเทศญี่ปุ่น ณ วันที่มีการออกอากาศ)

| 0 | 1 | 2 | 3 | 4 |
| --- | --- | --- | --- | --- |
| ตอน | วันที่ฉาย | ชื่อตอน | ชื่อตอน (ภาษาญี่ปุ่น)  | อัตราความนิยม |
| Special | 2009.01.10 |  |  | 23.1% |
อเล็กซานเดอร์ (ชื่อ)

สำหรับความหมายอื่น ดูที่ อเล็กซานเดอร์
อเล็กซานเดอร์ (Alexander) เป็นชื่อต้นของผู้ชาย มีที่มาจากคำในภาษาละติน "Alexander" ซึ่งเป็นการถอดคำมาจากภาษากรีกจากคำว่า "Αλέξανδρος"
คำว่า "อเล็กซานเดอร์" ในภาษาต่าง ๆ

ภาษาแอลเบเนีย – Aleks, Sandër, Skender
ภาษาอัมฮารา – Eskender
ภาษาอาหรับ – الاسكندر / اسكندر (Iskandar), Skandar, Skender
ภาษาเบลารุส – Аляксандp (Aliaksandr), Алeсь (Ales'), Алелька (Alyel'ka)
ภาษาบอสเนีย – Aleksandar, Aco, Saša, Aleksa, Sandro
ภาษาบัลแกเรีย – Алeксандъp (Aleksander), Сашо (Sasho)
ภาษากาตาลา – Alexandre, Àlex, Xandre
ภาษาโครเอเชีย – Aleksandar, Aco, Acika, Saša, Sale
ภาษาเดนมาร์ก –  Aleksander, Alexander
ภาษาดัตช์ – Alexander, Alexandra, Alex, Alexia, Lex, Sander, Sanne, Sandra, Xander, Wander, Aleksander
ภาษาอังกฤษ – Alexander, Alec, Alex, Lex, Sandy, Andy, Alexis, Alexa, Alexandria, Alexandra, Sandra, Al, Sasha, Ali, Lexxi, Zander, Xander, Sashi, Eck
ภาษาเอสโตเนีย – Aleksander, Sander, Sass
ภาษาฟินแลนด์ – Aleksanteri, Aleksi, Santeri
ภาษาฝรั่งเศส – Alexandre, Alexis, Alex
ภาษากาลิเซีย – Alexandre, Álex
ภาษาเยอรมัน – Alexander (short: Alex, Ali, Akki)
ภาษากรีก – Αλέξανδρος (Alexandros), Αλέξης/Αλεξία (Alexis/Alexia), Αλέκος/Αλέκα (Alekos/Aleka), Άκης (Akis)
ภาษาฮีบรู – אלכסנדר (Alexander)
ภาษาฮังการี – Sándor
ภาษาไอซ์แลนด์ – Alexander
ภาษาไอร์แลนด์ – Alasandar
ภาษาอิตาลี – Alessandro, Leandro, Ale, Sandro, Alessio
ภาษาคาซัค – Ескендiр (Yeskendir)
ภาษาคีร์กีซ – Искендер (İskender)
ภาษาลิทัวเนีย – Aleksandras
ภาษามลายู – Iskandar
ภาษามลยาฬัม – ചാണ്ടി (Chandy)
ภาษามอลตา – Lixandru
ภาษานอร์เวย์ – Alexander, Aleksander, Sander
ภาษาเปอร์เซีย – اسكندر (Eskandar)
ภาษาโปแลนด์ – Aleksander, Alek, Olek, Aleks, Aleksandra, Ola
ภาษาโปรตุเกส – Alexandre, Alexandro (rare), Alexandra, Xana (feminine), Xano, Alex, Xande, Xanocas
ภาษาโรมาเนีย – Alexandru, Alec, Alex, Alle, Alecu, Sandu, Lixandru
ภาษารัสเซีย – Александp (Aleksandr), Алик (Alik), Саша (Sasha), Саня (Sanya), Санёк (Sanyok), Шура (Shura), Шурик (Shurik)
ภาษาสันสกฤต – Alekchendra
ภาษาสกอต – Alasdair, Alastair, Alistair, Alisdair
ภาษาเซอร์เบีย – Александар, Аца, Саша, Алексa – Aleksandar, Aca, Saša, Aleksa
ภาษาสโลวีเนีย – Aleš, Sandi, Sanja, Sandra, Saša, Sašo
ภาษาสเปน – Alejandro, Alexander, Alexis, Alex, Ale, Alejo, Jandro
ภาษาสวีเดน – Alexander
ภาษาตุรกี – İskender
ภาษายูเครน – Олександр (Oleksandr), Сашко (Sashko), Олелько (Olelko, rare), Олесь(Oles), Лесь(Les)
ภาษาอุซเบก – Iskandar
ภาษายิดดิช – סענדער – Sender, Senderl
ดูเพิ่ม

อะเลคเซย์